इलेक्शन कमिश्नर बोले- 400 विधानसभा और 17 लोकसभा चुनाव करा चुका; अब कर्नाटक की बारी
Chief Election Commissioner Rajiv Kumar On Karnataka Election 2023. चीफ इलेक्शन कमिश्नर राजीव कुमार ने कहा है कि चुनाव आयोग हर इलेक्शन में अग्निपरीक्षा देता है। उन्होंने बताया कि त्रिपुरा, मेघालय और नगालैंड में हुए विधानसभा चुनाव के साथ ही इलेक्शन कमीशन ने 400 विधानसभा चुनाव करवाने का आंकड़ा
चीफ इलेक्शन कमिश्नर राजीव कुमार ने कहा है कि चुनाव आयोग हर इलेक्शन में अग्निपरीक्षा देता है। उन्होंने बताया कि त्रिपुरा, मेघालय और नगालैंड में हुए विधानसभा चुनाव के साथ ही इलेक्शन कमीशन ने 400 विधानसभा चुनाव करवाने का आंकड़ा छू लिया है। इसके अलावा आयोग 17 लोकसभा चुनाव और 16 बार राष्ट्रपति और उपराष्ट्रपति पद के लिए चुनाव करवा चुका है।
दरअसल, इलेक्शन कमिश्नर 3 दिन के कर्नाटक दौरे पर हैं। वे यहां विधानसभा चुनावों की तैयारियों का जायजा लेने पहुंचे हैं। शनिवार को प्रेस कॉफ्रेंस में उनसे सवाल पूछा गया था कि क्या कर्नाटक के लोग स्वतंत्र और निष्पक्ष चुनाव के लिए चुनाव आयोग पर भरोसा कर सकते हैं। इसके जबाव में उन्होंने ये बातें कहीं।
देश में चुनाव परिणामों पर भरोसा करते हैं लोग
राजीव कुमार ने कहा कि पिछले 70 सालों में भारत ने अपने सामाजिक, सांस्कृतिक, राजनीतिक, आर्थिक और भाषाई मुद्दों को शांति से और बातचीत से सुलाझाया है। यह सिर्फ इस वजह से हुआ क्योंकि देश में लोकतंत्र हैं और लोग चुनाव परिणामों पर भरोसा करते हैं। चुनाव के फैसलों को हर पार्टी स्वीकार करती है और सत्ता आसानी से जीतने वाले को मिल जाती है।
कर्नाटक चुनाव में पहली बार मिलेगी वोट फ्रॉम होम की सुविधा
चीफ इलैक्शन कमिश्नर (CEC) राजीव कुमार ने शनिवार को बताया कि कर्नाटक विधानसभा चुनाव में 80 साल से ज्यादा के बुजुर्गों और दिव्यांगों के लिए वोट फ्रॉम होम का विकल्प दिया जाएगा। राजीव कुमार ने बताया कि इस तरह की सुविधा पहली बार दी जाएगी। चुनाव आयोग की टीम वोट डलवाने के लिए फॉर्म-12डी के साथ बुजुर्ग और दिव्यांग वोटर्स के घर पहुंचेगी। इस पूरी प्रोसेस की वीडियो ग्राफी करवाई जाएगी। पूरी खबर पढ़ें...
24 मई से पहले होंगे कर्नाटक में चुनाव
चीफ इलेक्शन कमिश्नर ने बताया कि कर्नाटक विधानसभा का कार्यकाल 24 मई, 2023 तक है, उससे पहले ही राज्य में विधानसभा चुनाव होंगे।
कर्नाटक विधानसभा में कुल 225 सीटें हैं। 2018 में हुए पिछले चुनाव में भाजपा ने सबसे ज्यादा 104 सीट जीती थीं। वहीं कांग्रेस ने 78 और क्षेत्रीय पार्टी JDS ने 37 सीटें जीती थीं।